सामुदायिक भवन की जमीन पर अवैध कब्जा, निगम ने हटाया
रायपुर| रायपुर नगर निगम के तोड़फोड़ अमले ने सोमवार को जोन एक के अंतर्गत वीर शिवाजी वार्ड के झंडा चौक में सामुदायिक भवन की जमीन पर अवैध कब्जा करने वालों को हटाया। यहां लोगों ने अवैध रूप से ठेले लगा लिए थे। खमतराई के झंडा चौक में नगर निगम की जमीन पर सामुदायिक भवन बनाया जाना है। भवन सहित विभिन्न कार्य के लिए 50 लाख रुपए का बजट भी स्वीकृत हुआ है। नगर निगम के अफसरों को सूचना मिली थी कि यहां सात लोगों ने अवैध रूप से गुमटी-ठेले लगा रखे हैं। अफसरों ने उन्हें हटाने की सूचना दी थी। नहीं हटाए जाने पर जोन एक के कमिश्नर रमेश जायसवाल के नेतृत्व कार्रवाई की।
नगर निगम ने कुछ दिन पहले ही यहां सामुदायिक भवन बनाने के लिए भूमिपूजन किया था। इसी तरह जोन चार नगर निवेश विभाग ने कलेक्टोरेट चौक व डाॅ. बीआर अांबेडकर अस्पताल के सामने जोन कमिश्नर कृष्णा खटीक के नेतृत्व में अभियान चलाकर 15 अवैध ठेले हटाए गए। डाॅ. बीआर अांबेडकर चिकित्सालय परिसर के सामने मुख्य मार्ग से हटाकर दोनों महत्वपूर्ण सड़कों को अवैध कब्जों से मुक्त करने की कार्यवाही की गई।
hin_Deva hin_Deva hin_Deva